**LAZDIJŲ RAJONO SAVIVALDYBĖS TARYBA**

|  |
| --- |
| **SPRENDIMAS** |
| **DĖL VIEŠOSIOS ĮSTAIGOS LAZDIJŲ KULTŪROS CENTRO 2020–2022 METŲ VEIKLOS STRATEGIJOS PATVIRTINIMO** |

                      2020 m. rugsėjo 24 d. Nr. 34-534

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi bei viešosios įstaigos Lazdijų kultūros centro įstatų, patvirtintų Lazdijų rajono savivaldybės tarybos 2011 m. gegužės 24 d. sprendimu Nr. 5TS-43 „Dėl viešųjų įstaigų įstatų pakeitimo ir patvirtinimo“, 39.15 papunkčiu, Lazdijų rajono savivaldybės taryba n u s p r e n d ž i a:

1. Patvirtinti viešosios įstaigos Lazdijų kultūros centro 2020–2022 metų veiklos strategiją (pridedama).
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Gediminas Giedraitis, tel. 8 613 83 291

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL VIEŠOSIOS ĮSTAIGOS LAZDIJŲ KULTŪROS CENTRO 2020–2022 METŲ VEIKLOS STRATEGIJOS PATVIRTINIMO“**

**AIŠKINAMASIS RAŠTAS**

2020 m. rugsėjo 15 d.

Lazdijai

Lazdijų rajono savivaldybės tarybos sprendimo „Dėl viešosios įstaigos Lazdijų kultūros centro 2020–2020 metų veiklos strategijos patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos Lazdijų kultūros centro įstatų, patvirtintų Lazdijų rajono savivaldybės tarybos 2011 m. gegužės 24 d. sprendimu Nr. 5TS-43 „Dėl viešųjų įstaigų įstatų pakeitimo ir patvirtinimo“, 39.15 papunkčiu. Viešoji įstaiga Lazdijų kultūros centras teikia Lazdijų rajono savivaldybės tarybai patvirtinti viešosios įstaigos Lazdijų kultūros centro 2020–2022 metų veiklos strategiją, kurioje numatoma siekti kultūros paslaugų įvairovės ir kokybės Lazdijų rajono savivaldybėje.

Sprendimo projekto tikslas – patvirtinti viešosios įstaigos Lazdijų kultūros centro 2020–2022 metų veiklos strategiją.

Kokių rezultatų laukiama. Išaugs kultūros paslaugų įvairovė ir kokybė, padidės teigiamai vertinančių kultūros paslaugas Lazdijų rajono savivaldybėje asmenų dalis.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta. Priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą. Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados. Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistas Gediminas Giedraitis.

Strateginio planavimo ir investicinių

projektų valdymo skyriaus vyr. specialistas Gediminas Giedraitis